**П Р О Т О К О Л**

**№31**

**от заседание на Общински съвет Иваново, област Русе**

**проведено на 21.10.2021 г. в заседателната зала на Община Иваново, област Русе**

На 21.10.2021 г. от 11,00 часа Общинския съвет при Община Иваново, област Русе проведе заседание.

На заседанието присъстваха 12 общински съветника при общ брой 13.

Отсъства: г-жа Росица Кирова

В работата на Общинския съвет взе участие:

Г-н Георги Миланов – Кмет на Община Иваново

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

КВОРУМ: 12

Г-н Мариян Драшков – Уважаеми общински съветници, уважаеми г-н Миланов, имате покани с дневния ред, в който предлагам да настъпят следните промени – докладна записка вх.№509 относно Приемане на проектобюджета на Община Иваново за 2022 г. и на актуализираната бюджетна прогноза за 2023-2024 г. да стане точка 6, а текущи въпроси и питания да стане точка 7. Имате ли други предложения за изменение?... Няма. Който е съгласен с така предложения дневен ред, моля да гласува!

ГЛАСУВА СЕ:

“за” – 12 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Приемане на информация за образованието в училищата и общинската детска градина на територията на Община Иваново за 2021 г.

Вносител: Георги Миланов – Кмет на Община Иваново

Докладна записка вх. № 496/ 30.09.2021 г.

2. Реализиране на проект № BGLD-1.002-0001 „Растеж чрез активизиране на местния потенциал – ГАЛОП“, финансиран по Програма „Местно развитие, намаляване на бедността и подобрено включване на уязвими групи” на Финансовия механизъм на Европейското икономическо пространство (ЕИП) 2014 – 2021 г.

Вносител: Георги Миланов – Кмет на Община Иваново

Докладна записка вх. № 498/ 07.10.2021 г.

3. Допускане за изработване на подробен устройствен план /ПУП/ – парцеларен план /ПП/ за изграждане на трасе за обект: „Подземен кабел 20 кV до трансформаторен пост тип БКТП 20/0,4 в поземлен имот /ПИ/ с идентификатор 73362.141.25, местност „Лозята“ по кадастралната карта и кадастралните регистри на с. Тръстеник, община Иваново, област Русе.

Вносител: Георги Миланов – Кмет на Община Иваново

Докладна записка вх. №499/ 08.10.2021 г.

4. Вземане на решение за прекратяване на съсобственост върху недвижим имот, представляващ имот № 95.172 по плана на новообразуваните имоти по § 4 за местност „До стадиона“ в землището на с. Кошов, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 502/ 11.10.2021 г.

5. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, представляващ УПИ XXVII-348, в кв. 27 по регулационния план на с. Нисово, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 503/ 11.10.2021 г.

6. Приемане на проектобюджета на Община Иваново за 2022 г. и на актуализираната бюджетна прогноза за 2023-2024 г.

Вносител: Георги Миланов – Кмет на Община Иваново

Докладна записка вх. № 509/ 20.10.2021 г.

7. Текущи въпроси и питания.

ПО ПЪРВА ТОЧКА:

Г-н Мариян Драшков – Докладна записка №496 относно Приемане на информация за образованието в училищата и общинската детска градина на територията на Община Иваново за 2021 г, давам думата на г-н Киряков за становище на трета комисия?

Г-н Димчо Киряков – Разгледахме докладната на заседание на постоянните комисии, подкрепяме да се приеме проекта за решение.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Първа комисия също положително становище.

Г-н Мариян Драшков - Имате думата за изказвания... Няма желаещи. Преминаваме към гласуване.

ГЛАСУВА СЕ:

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№349

На основание чл. 21, ал. 1, т. 23 и ал. 2 във връзка с чл. 17, ал. 1, т. 3 и чл. 27, ал. 3 от Закона за местното самоуправление и месната администрация, Общински съвет Иваново РЕШИ:

**Приема** Информация за образованието в училищата и общинската детска градина на територията на Община Иваново за 2021 г.

ПО ВТОРА ТОЧКА:

Г-н Мариян Драшков – Докладна записка №498 относно Реализиране на проект № BGLD-1.002-0001 „Растеж чрез активизиране на местния потенциал – ГАЛОП“, финансиран по Програма „Местно развитие, намаляване на бедността и подобрено включване на уязвими групи” на Финансовия механизъм на Европейското икономическо пространство (ЕИП) 2014 – 2021 г. Давам думата на г-н Киряков за становище на трета комисия?

Г-н Димчо Киряков – Разгледахме докладната записка и предлагаме да се приеме, както ни е предложен проекта за решение.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Подкрепяме докладната записка.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Положително становище.

Г-н Мариян Драшков - Имате думата за изказвания... Няма желаещи. Преминаваме към гласуване.

ГЛАСУВА СЕ:

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№350

На основание чл. 21, ал. 1, т. 23 от Закона за местно самоуправление и местна администрация (ЗМСМА), във връзка с чл. 27, ал. 3 от ЗМСМА предлагам Общински съвет – Иваново, област Русе, Общински съвет Иваново РЕШИ:

1. Общински съвет – Иваново **дава съгласие** Община Иваново да участва в реализирането и изпълнението на дейностите по проект № BGLD-1.002-0001 **„Растеж чрез активизиране на местния потенциал – ГАЛОП“**, финансиран по Програма „Местно развитие, намаляване на бедността и подобрено включване на уязвими групи” на Финансовия механизъм на Европейското икономическо пространство (ЕИП) 2014 – 2021 г.

2. **Възлага** на Кмета на Община Иваново да предприеме необходимите действия по реализирането на проекта.

ПО ТРЕТА ТОЧКА:

Г-н Мариян Драшков – Докладна записка №499 относно Допускане за изработване на подробен устройствен план /ПУП/ – парцеларен план /ПП/ за изграждане на трасе за обект: „Подземен кабел 20 кV до трансформаторен пост тип БКТП 20/0,4 в поземлен имот /ПИ/ с идентификатор 73362.141.25, местност „Лозята“ по кадастралната карта и кадастралните регистри на с. Тръстеник, община Иваново, област Русе. Давам думата на г-н Градев за становище на втора комисия?

Г-н Николай Градев – Разгледахме докладната записка, това е първата стъпка, по-нататък ще трябва да приемем ПУП… нека има повече такива докладни.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Положително становище.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Положително становище.

Г-н Мариян Драшков - Имате думата за изказвания... Няма желаещи. Преминаваме към гласуване.

ГЛАСУВА СЕ:

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№351

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 124а, ал. 1, във връзка със 110, ал. 1, т. 5 и чл. 126, ал. 6, т. 1 от Закона за устройство на територията /ЗУТ/, Общински съвет Иваново РЕШИ:

1. **Одобрява** задание и разрешава изработването на подробен устройствен план /ПУП/ - парцеларен план /ПП/ за обект: „Подземен кабел 20 кV до трансформаторен пост тип БКТП 20/0,4 в поземлен имот /ПИ/ с идентификатор 73362.141.25, местност „Лозята“ по кадастралната карта и кадастралните регистри на с. Тръстеник, община Иваново, област Русе.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ЧЕТВЪРТА ТОЧКА:

Г-н Мариян Драшков – Докладна записка №502 относно Вземане на решение за прекратяване на съсобственост върху недвижим имот, представляващ имот № 95.172 по плана на новообразуваните имоти по § 4 за местност „До стадиона“ в землището на с. Кошов, общ. Иваново, обл. Русе. Давам думата на г-н Градев за становище на втора комисия.

Г-н Николай Градев – Разгледахме докладната записка, има проявено желание за закупуване, с положително становище сме.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Положително становище.

Г-н Мариян Драшков - Желаещи да се изкажат?... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | - |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№352

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 36, ал. 1, т. 2 от Закона за общинската собственост (ЗОС) и чл. 62, ал. 1, т. 3 и ал. 3 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за прекратяване на съществуващата между Община Иваново от една страна и Александър Андреев и Лада Андреева от друга страна съсобственост, съгласно Акт за частна общинска собственост (АЧОС) № 1980/13.07.2020 г., чрез продажба на частта на Община Иваново в размер на 19,87 % идеални части, представляващи 124 кв.м. от имот № 95.172, целият с площ от 624 кв.м. по плана на новообразуваните имоти по § 4к, ал. 6 от ПЗР на ЗСПЗЗ за местност „До стадиона“ в землището на с. Кошов, ЕКАТТЕ: 39205, общ. Иваново, обл. Русе, одобрен със Заповед № 9500-361/30.06.2008 г. на Областния управител на област Русе, начин на трайно ползване: „Параграф 4“, незастроен, при граници и съседи: № 95.175 – имот Параграф 4, № 95.171 – имот Параграф 4, № 95.202 – местен път, № 95.173 – имот Параграф 4, **за сумата от 1 290,00 лв. (хиляда двеста и деветдесет лева)** без ДДС, определена въз основа на пазарната оценка, изготвена от инж. Сия Михайлова, притежаваща Сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата за независимите оценители в България.

**2. Определя** 30 на сто от постъпленията от продажбата на идеалните части от имота да се използват за финансиране на изграждането, за основен и текущ ремонт на социалната и техническата инфраструктура на с. Кошов, общ. Иваново, обл. Русе.

**3. Дава съгласие** да бъде допълнен раздел IІІ.И от Годишната програма за управление и разпореждане с имотите, собственост на Община Иваново за 2021 г., с имота описан в т. 1.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 36, ал. 3 от Закона за общинската собственост и да предприеме необходимите действия по изпълнението му.

ПО ПЕТА ТОЧКА:

Г-н Мариян Драшков – Докладна записка №503 относно Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, представляващ УПИ XXVII-348, в кв. 27 по регулационния план на с. Нисово, общ. Иваново, обл. Русе. Давам думата на г-н Градев?

Г-н Николай Градев – Втора комисия подкрепяме докладната записка.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Подкрепяме.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Положително становище.

Г-н Мариян Драшков – Има ли желаещи да се изкажат? … Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | - |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№353

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на урегулиран поземлен имот (УПИ) XXVII-348 с площ от 710 кв.м., кв. 27 по регулационния план на с. Нисово, общ. Иваново, обл. Русе, одобрен със Заповед № 388,389/1935 г. и изменен със Заповед № 504/08.04.1977 г., с административен адрес: ул. „Харманите“ № 24, отреден за жилищно застрояване – незастроен, при граници и съседи: север – улица, изток – УПИ XXVIII-347, юг – V-397, запад – УПИ XXVI-431, предмет на Акт за частна общинска собственост № 1985/18.08.2020 г.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **7730,00 лв. (седем хиляди седемстотин и тридесет лева)** без ДДС, която се приема за начална цена при провеждане на публичния търг за продажба на имота.

**3.** **Определя** вида на търга – с тайно наддаване по чл. 74 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Нисово, общ. Иваново, обл. Русе.

**5. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2021 г., раздел III.Г с имота по т. 1.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО ШЕСТА ТОЧКА:

Г-н Мариян Драшков – Докладна записка №509 относно Приемане на проектобюджета на Община Иваново за 2022 г. и на актуализираната бюджетна прогноза за 2023 - 2024 г. Давам думата на г-н Пеков?

Г-н Никола Пеков – Предлагаме да се приеме, както ни е представен проекта за решение.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Втора комисия подкрепяме докладната записка.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Подкрепяме докладната записка също.

Г-н Мариян Драшков - Имате думата за изказвания... Няма желаещи. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | - |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№354

На основание чл.83 ал.2 от ЗПФ и чл.27 ал.2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Иваново, чл.21, ал.1, т.6 във връзка с чл.27, ал.4 и ал.5 от ЗМСМА, Общински съвет Иваново РЕШИ:

**Одобрява** проектобюджета на Община Иваново за 2022 г. и на актуализираната бюджетна прогноза за 2023 - 2024 г.

ПО СЕДМА ТОЧКА:

Г-н Мариян Драшков – На питането относно готовността на училищата за преминаването в електронна среда отговорено ли е?

Г-жа Ивелина Николова – След разговор с г-жа Илияна Кунчева ми бе отговорено, че са подготвени в случай на нужда.

Г-н Мариян Драшков - Няма постъпили в писмена форма текущи въпроси и питания, сега има ли?...

Г-н Димчо Киряков – Направи ми впечатление, че има липсващи значи по пешеходни пътеки, тук на едната имаше, на друга не.

Г-н Георги Миланов – Републикански път е, информирали сме г-н Николов, Областно пътно управление сме информирали, казаха че всичко ще бъде наред. Все още нямат приемателна комисия за този път. Увериха ни, че всичко което трябва да бъде направено като знаци, маркировки ще бъде направено, но още не са завършили този проект.

Г-н Димчо Киряков – Вярно е, че е населено място и всеки трябва да намаля скоростта, но недай си Боже да мине линейка или пожарна…и нощно време ако и бързат… като няма обозначение, много опасно става.

Г-н Георги Миланов – Дали е пожарна, или линейка, или който и да е, всеки е длъжен да спазва Закона за движение по пътищата. С нормална скорост, нищо нередно не би се случило и всичко е предвидимо. А пак казвам, пътя е републикански, увериха ни че всичко ще бъде както трябва след приключването им.

Сега работим в насока да можем да изградим легнали полицаи пред училищата, които са на по-оживени улици. Правихме една комисия, не стана, сега пак ще правим втора.

Г-н Мариян Драшков – Други текущи питания има ли?... Не виждам. Следващото заседание на Общински съвет – Иваново ще бъде на 25.11.2021 г. от 11,00 ч., заседание на постоянните комисии на 18.11.2021 г. в 13,00 ч.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 10 (десет) листа и 127 (сто двадесет и седем) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*